hindi kami bumibili, sapagkat hindi namin kailangan ang biglang sagot ni isagani, na nagdamdam. isang ngiti ang nabadha sa maputlang mga pisngi ni simoun. huwag po kayong magalit, binata, ang sabi: wala akong masamang tangka, ngunit sa dahilang pinatibayan sa akin, na ang lahat ng curato ay nasa kamay ng mga klerigong taga rito, ani ko, ay: ang mga prayle ay nagpapakamatay sa isang curato at pinasasalamatan na ng mga pransiskano yaong pinakamaralita, kayat pag ganyang ipinauubaya nila sa mga klerigo ay sa dahilang doon ay hindi kilala ang mukha ng hari. siya, mga ginoo, halina kayong magsiinom ng serbesa, patungkol sa ikatitighaw ng lalawigan! ang mga binatay nagpasalamat at nagsabing hindi sila umiinom ng serbesa, upang makaiwas. masama iyang ginagawa ninyo, ang sabi ni simoun na masama ang loob; ang serbesa ay isang mabuting bagay, at nadingig kong sinabi kanginang umaga ni.